## Zakon o izmjenama i dopunama Zakona o javnom pravobranilaštvu

### NN 19/1990 (3.5.1990.), Zakon o izmjenama i dopunama Zakona o javnom pravobranilaštvu

# SABOR SOCIJALISTIČKE REPUBLIKE HRVATSKE

Na temelju člana 389. Ustava Socijalističke Republike Hrvatske, donosim

## UKAZ

### o proglašenju Zakona o izmjenama i dopunama Zakona o javnom pravobranilaštvu

Proglašava se Zakon o izmjenama i dopunama Zakona o javnom pravobranilaštvu
koji je Sabor Socijalističke Republike Hrvatske donio na sjednicama Vijeća
općina 25. travnja i Društveno-političkog vijeća 25. travnja 1990. godine.

Klasa: 011-01/90-01/36

Urbroj : 71-90-1

Zagreb, 27. travnja 1990.

Predsjednik Predsjedništva SR Hrvatske

**Ivo Latin, v. r.**

---

## ZAKON

### o izmjenama i dopunama Zakona o javnom pravobranilaštvu

Član 1.

U Zakonu o javnom pravobranilaštvu ("Narodne novine", br.
17/77 i 17/86) u članu 6. riječi "organizacije udruženog rada, samoupravne
interesne zajednice i druge organizacije i zajednice" zamjenjuju se
riječima "i društveno-pravne osobe".

Član 2.

U članu 8. u stavu 1. i 2 riječi "imenovala" zamjenjuju se
riječima "izabrala".

Član 3.

U članu 11. u stavu 1. iza riječi "dobra od općeg interesa"
stavlja se zarez i dodaju se riječi "a posebno iskorištavanja i zaštite
prirodnih bogatstava".

Član 4.

Član 15. mijenja se i glasi: "Javno pravobranilaštvo može na osnovi
punomoći zastupati društvene fondove, javna poduzeća i druge društveno-pravne
cosobe, koji su korisnici društvenih sredstava u pogledu njihovih imovinskih
prava i interesa".

Član 5.

Član 21. mijenja se i glasi : "Javno pravobranilaštvo gradske zajednice
općina i javno pravobranilaštvo općine može zastupati na temelju punomoći
pravne osobe iz člana 15. ovoga zakona. Javno pravobranilaštvo Socijalističke
Republike Hrvatske može zastupati na temelju punomoći pravne osobe iz člana
15. ovoga zakona osnovane ili financirane od Republike".

Član 6.

U članu 25. u stavu 2. riječi "Društveno-pravna" zamjenjuju
se riječju "Pravna".

Član 7.

U članu 32. stav 5. mijenja se i glasi: "U sporazumu o zajedničkom
javnom pravobranilaštvu određuje se sjedište javnog pravobranilaštva; broi
zamjenika javnog pravobranioca i ostalih radnika; općina koja utvrđuje
i osigurava sredstva za rad javnog pravobranilaštva; visina, način i rokovi
doznačavanja sredstava za rad drugih općina; općina čiji organi obavljaju
radnje vezane za izbor i razrješenje javnog pravobranioca, odnosno zamjenika
javnog pravobranioca; način prestanka rada zajedničkog javnog pravobranilaštva,
te druga pitanja od značaja za rad zajedničkog javnog pravobranilaštva".

Član 8.

U članu 33. u stavu 4. riječi "imenovanja", zamjenjuje se
riječju "izbora", a riječ "imenovan", zamjenjuje se
riječju "izabran".

Član 9.

U članu 37. stav 1. mijenja se i glasi: "Na javne pravobranioce
i zamjenike javnih pravobranilaca primjenjuju se odredbe Zakona o redovnim
sudovima u odnosu na postupak i uvjete za izbor javnih pravobranilaca i
zamjenika javnih pravobranilaca, postupak i razloge za njihovo razrješenje,
trajanje mandata, ponovni izbor, udaljenje od dužnosti, prestanak funkcije
te radno pravnu zaštitu." Stav 2. se briše. Stav 3. postaje stav 2.

Član 10.

Iza člana 37. dodaju se novi članovi koji glase: "Član 37a Broj
zamjenika javnog pravobranioca određuje skupština društveno-političke zajednice
koja ih bira, polazeći od okvirnih mjerila iz člana 73. ovoga zakona.

Član 37b. Javnog pravobranioca Socijalističke Republike Hrvatske i zamjenika
javnog pravobranioca Socijalističke Republike Hrvatske bira i razrješava
Sabor Socijalističke Republike Hrvatske. Javnog pravobranioca gradske zajednice
općina i zamjenika javnog pravobranioca gradske zajednice općina bira i
razrješava skupština gradske zajednice općina. Javnog pravobranioca općina
i zamjenika javnog pravobranioca općine biraju i razrješavaju skupštine
odgovarajućih općina".

Član 11.

U članu 68. stav 2. mijenja se i glasi: "Sredstva za rad javnih
pravobranilaštava osiguravaju se budžetom odgovarajuće društveno-političke
zajednice na način i primjenom elemenata i kriterija utvrđenih za redovne
sudove".

Član 12.

Član 70. mijenja se i glasi: "Društveno-politička zajednica koja
utvrđuje i osigurava sredstva za rad utvrđuje osobni dohodak javnog pravobranioca
i zamjenika javnog pravobranioca u skladu s elementima i kriterijima koji
vrijede za predsjednike i suce redovnih sudova. Visina sredstava za osobne
dohotke za ostale radnike u javnim pravobranilaštvima utvrđuje se na način
predviđen za redovne sudove".

Član 13.

Član 73. mijenja se i glasi: "Okvirna mjerila za određivanje najmanje
potrebnog broja nosilaca javnopravobranilaćke funkcije i ostalih radnika
potrebnih za rad u javnim pravobranilaštvima općina i gradskih javnih pravobranilaštava
utvrđuje po prijedlogu javnog pravobranioca Socijalističke Republike Hrvatske
rukovodilac republičkog organa uprave nadležnog za poslove pravosuđa. Okvirna
mjerila za određivanje potrebnog broja zamjenika javnog pravobranioca Socijalističke
Republike Hrvatske i ostalih radnika u javnom pravobranilaštvu Socijalističke
Republike Hrvatske donosi javni pravobranilac Socijalističke Republike
Hrvatske, po prethodno pribavljenom mišljenju zamjenika javnog pravobranioca
Socijalističke Republike Hrvatske".

Član 14.

U svim članovima zakona riječi "Republički sekretar za pravosuđe
i opću upravu" i riječi "Republički sekretar za pravosuđe i opću
upravu" u odgovarajućem padežu zamjenjuju se riječima "republički
organ uprave nadležan za poslove pravosuđa" odnosno riječima "Rukovodilac
republičkog organa uprave nadležan za poslove pravosuđa" u odgovarajućem
padežu.

Član 15.

Ovlašćuje se Zakonodavnu-pravna komisija Sabora Socijalističke Republike
Hrvatske da utvrdi i izda prečišćeni tekst Zakona o javnom pravobranilaštvu.

Član 16.

Ovaj zakon stupa na snagu osmoga dana nakon objave u "Narodnim
novinama".

Broj : 713-02/89-01/03.

Zagreb, 25. travnja 1990.

SABOR SOCIJALISTIČKE REPUBLIKE HRVATSKE

Predsjednik Vijeća općina

**mr Mirko Šetina, v. r.**

Predsjednik Sabora

**dr Anđelko Runjić, v. r.**

Predsjednik Društveno-političkog vijeća

**mr Zvonimir Novak, v. r.**

Zakon, NN 19/1990-388